0000C000
आम आदमी पार्टी ने दिल्ली-मेरठ एक्सप्रेस-वे पर प्रधानमंत्री नरेंद्र मोदी के रोड शो को लेकर निशाना साधा है. दरअसल, दिल्ली-मेरठ एक्सप्रेस-वे के उद्घाटन के बाद PM मोदी ने केंद्रीय सड़क परिवहन एवं राजमार्ग मंत्री नितिन गडकरी के साथ छह किलोमीटर तक रोड शो निकाला, जो आप को नागवार गुजरा.
जब आम आदमी पार्टी से PM मोदी के रोड शो पर सवाल किया गया, तो उसने इस पर ताना कसने में तनिक भी देरी नहीं की. 'आप' प्रवक्ता आशीष खेतान ने तंज कसते हुए कहा, 'पिछले चार साल से प्रधानमंत्री नरेंद्र मोदी के शो ही शो चल रहे हैं. आज एक और शो हो गया.'
आप नेता आशीष खेतान से जब पूछा गया कि क्या पीएम मोदी का यह रोड शो साल 2019 के लोकसभा चुनाव से पहले की तैयारी है, तो उन्होंने कहा, 'PM मोदी हमेशा चुनाव प्रचार के मोड में ही रहते हैं.'
मालूम हो कि रविवार को प्रधानमंत्री नरेंद्र मोदी ने दिल्ली-मेरठ एक्सप्रेस-वे के पहले चरण का उद्घाटन किया. नौ किमी लंबे 14 लेन के दिल्ली-मेरठ एक्सप्रेस-वे का उद्घाटन करने के बाद पीएम मोदी ने रोड शो निकाला. इसमें केंद्रीय मंत्री नितिन गडकरी भी शामिल रहे.
पीएम मोदी ने केंद्रीय सड़क परिवहन एवं राजमार्ग मंत्री नितिन गडकरी के जन्मदिन पर देश को इस एक्सप्रेस-वे का तोहफा दिया. इस एक्सप्रेस-वे का निर्माण 842 करोड़ की लागत से 18 माह में किया गया है.
पीएम मोदी नहीं पूरा कर पाए अपना वादाः आप
इससे पहले आम आदमी पार्टी ने केंद्र में बीजेपी सरकार के चार साल पूरे होने पर भी पीएम मोदी पर हमला बोला. साथ ही आप नेताओं ने नारा दिया- 'मोदी के चार साल और देश हुआ कंगाल.'
आम आदमी पार्टी ने आरोप लगाया कि चुनाव से पहले बीजेपी सरकार ने जितने भी वादे किए थे, उनमें से एक भी वादा पिछले चार साल के कार्यकाल में मोदी सरकार पूरा नहीं कर पाई.
वहीं, दूसरी ओर पीएम मोदी और उनके मंत्री अपनी चार साल की स 00004000 रकार की उपलब्धियों का रिपोर्ट कार्ड पेश कर रहे हैं. शनिवार को पीएम मोदी ने खुद ओडिशा के कटक से अपनी सरकार के चार साल के रिपोर्ट कार्ड को पेश किया. इस दौरान पीएम मोदी ने विपक्षी दलों की एकजुटता को लेकर निशाना साधा.
vec_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva